Սիսի երիտասարդ կայսրուհին (ֆիլմ)

«Սիսսի՝ երիտասարդ կայսրուհի» (գերմ.՝ Sissi — Die junge Kaiserin), ավստրաիական դրամա, որը նկարահանվել է 1956 թվականին ռեժիսոր Էռնստ Մարիշկայի կողմից։ Ֆիլմը պատմում է Ավստրիայի կայսրուհի Էլիզաբեթ Բավարացու՝  Ավստրիայի կայսր Ֆրանց Յոզեֆ I-ի հետ ամուսնական կյանքի սկզբնական շրջանի մասին։ Այն ժապավենային եռոլոգիայի երկրորդ ֆիլմն է՝ «Սիսի» ֆիլմից հետո։


== Սյուժե ==
Շլացուցիչ հարսանիքից հետո Սիսսին ամուսնու՝ Ավստրիայի կայսր Ֆրանց Յոզեֆ I-ի, սկեսրոջ՝ էրցհերցոգուհի Սոֆիայի և բազմաթիվ պալատականների հետ բնակվում է պալատում։ Քանի որ էրցհերցոգուհի Սոֆիան կարծում է, որ կայսրուհին դեռ չափազանց երիտասարդ է և չի կարող ինքնուրույն ճիշտ որոշումներ կայացնել, սկսում է զբաղվել կայսրուհու կրթությամբ։ Սիսսին սկսում է սովորում լեզուներ, աշխարհագրություն և այլ գիտություններ։ Էրցհերցոգուհին իր վստահելի պալատականներին կցում է կայսրուհուն, և այդ տիկնանց հանձնարարում հաշվետվություն տալ իրեն իր հարսի յուրաքանչյուր քայլի մասին։ Այդ պատճառով Էլիզաբեթն իրեն կապանքների մեջ է զգում, ինչպես ոսկե վանդակի մեջ թակարդն ընկածը կզգար։ Նա այս առիթով նույնիսկ գրում է ծնողներին,- «Ես ունեմ ամեն ինչ և ոչինչ»։
Եվ չնայած որ Էլիզաբեթը մեծապես աջակցում է Ավստրիայի և Հունգարիայի միջև բարիդրացիական հարաբերությունների հաստատմանը, նրան չի հաջողվում համոզել էրցհերցոգուհուն, որ նա այլևս փոքրիկ աղջնակ չէ ու կարող է ինքնուրույն կատարել կայսրուհու իր պարտականությունները։ Գործորի դրվածքն էլ ավելի է բարդանում արքայադստեր Սոֆիայի ծնվելուց հետո։
Սկզբնական շրջանում ամեն ինչ լավ է ընթանում. Սիսին և Ֆրանցը երջանիկ են առաջնեկի ծնվելու կապակցությամբ, բայց և այստեղ միջամտում է էրցհերցոգուհին։ Նա որոշում է, որ Էլիզաբեթը շատ անփորձ է մոր դերի համար և նրանից վերցնում է թոռնուհուն և բերում իր։ Ֆրանցը չի ընդիմանում իր մորը, և Սիսսին գնում է իր ծնողների մոտ՝ Փոսենհոֆեն։ Այնտեղ նա իր մտահոգություններով կիսում է հոր հետ։ Ֆրանցը որոշում է վերադարձնել Սիսիին, հիմնականումայն բանի համար որ կայսրուհու համար ամուսնուց առանձին ապրելը անթույլատրելի է։ Բայց այնուամենայնիվ, կնոջը տեսնելուն պես նրա անզգամությունն անհետանում է, և նրանք հաշտվում են։ Դրանից հետո Ֆրանցը Սիսիին տանում է լեռնային ռոմանտիկ ուղևորության։ Այնտեղ նրանք հիանալի ժամանակ են անցկացնում, սակայն Վիեննա վերադառնալուն պես խնդիրները նույնպես վերադառնում են։ Չնայած այն հանգամանքին, որ Ֆրանցը կնոջ կողմն է անցնում, մայրը չի համաձայնում վերադարձնել թոռնուհուն։ Եվ միայն Սիսիի մորը՝ էրցհերցոգուհու հարազատ քրոջն է հաջողվում համոզել Սոֆիային, որ երեխաները պետք է ապրեն իրենց ծնողների հետ։ Իրադարձությունը շատ տեղին է լինում, քանի որ այդ ժամանակ պետք է Ֆրանցի՝ որպես Հունգարիայի թագավորի, թագադրությունը տեղի ունենար, իսկ առանց Սիսիի հունգարացիները չէին ընդունի նոր թագավորին։ Ֆիլմը ավարտվում է Ֆրանցի թագադրման վայրում, երբ հունգարացիները ողջունում են նոր թագավորին ու թագուհուն։


== Դերերում ==
Ռոմի Շնայդեր՝ Էլիզաբեթ Բավարացու դերում (Սիսի),
Կառլհայնց Բյոմ՝ Ֆրանց Յոզեֆ I կայսեր դերում, 
Մագդա Շնայդեր՝ կայսրուհի Լյուդովիկա Բավարացու դերում,
Ուտա Ֆրանց՝ Էլենայի դերում (Նենե),
Գուստավ Կնուտ՝ Բավարիայի հերցոգ Մաքսի դերում,
Օտտո Տրեսլեր՝ ֆելդմարշալ Ռադեցկու դերում։


== Մրցանակներ ==
1957 թվականին «Սիսի երիտասարդ կայսրուհի»  ֆիլմում դերակատարման համար Կառլհայնց Բյոմը  (Ֆրանց Յոզեֆ I կայսեր դերակատար) և Ռոմի Շնայդերը (Էլիզաբեթ Բավարացու դերակատար) առաջադրվել են «Բամբի» մրցանակաբաշխությանը լավագույն դերասան և դերասանուհի անվանակարգերում։ Նույն թվականին ֆիլմը ցուցադրվել է Կաննի կինոփառատոնի մրցութային ծրագրում.:


== Տես նաև ==
Սիսի (ֆիլմ)
Սիսի. Կայսրուհու դժվար տարիները (ֆիլմ)


== Ծանոթագրություններ ==


== Արտաքին հղումներ ==
«Սիսի_երիտասարդ_կայսրուհին_(ֆիլմ)»(անգլ.) ֆիլմը Allmovie կայքում:
«Ֆիլմի պաշտոնականկյաքը» (գերմաներեն)։ Արխիվացված օրիգինալից 2012-10-29-ին։ Վերցված է 2012-08-31